recursal/SuperWikiNEXT-32B huggingface dataset:
**சிலம்பிநாதன்பேட்டை** (*Silambinathanpettai*), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்திலுள்ள பண்ணுருட்டி வட்டத்தில் இருக்கும் ஒரு ஊராட்சி ஆகும்.

புவியியல்
---------

இவ்வூரின் அமைவிடம் 11°41′48″N 79°36′32″E﻿ / ﻿11.69653°N 79.6088°E﻿ / 11.69653; 79.6088 ஆகும். காடாம்புலியூர் - புலியூர் சாலையில் சிலம்பிநாதன்பேட்டை ஊராட்சி உள்ளது

மக்கள் வகைப்பாடு
----------------

இந்திய 2001 மக்கள் தொகை கணக்கெடுப்பின்படி 5122 மக்கள் இங்கு வசிக்கின்றார்கள். இவர்களில் 51.15% ஆண்கள், 48.84% பெண்கள் ஆவார்கள். வானமாதேவி மக்களின் சராசரி கல்வியறிவு 49.49% ஆகும், இதில் ஆண்களின் கல்வியறிவு 65.83%, பெண்களின் கல்வியறிவு 34.16% ஆகும். வானமாதேவி மக்கள் தொகையில் 12.82% ஆறு வயதுக்குட்பட்டோர் ஆவார்கள்.

போக்குவரத்து
------------

கடலூரி்லிருந்து சிலம்பிநாதன்பேட்டைக்கு நேரடி நகர பேருந்து செல்கிறது. மேலும் கடலூர் - பண்ணுருட்டி (வழி) பாலூர் பேருந்தில் பாலூர் பேருந்து நிறுத்தத்தை அடைந்து, குறிஞ்சிப்பாடி - பாலூர் சாலையில் நடுவீரப்பட்டு மற்றும் பத்திரக்கோட்டை கடந்து வலது பக்கம் செல்லும் காடாம்புலியூர் சாலையில் 2 கி.மீ சென்றால் சிலம்பிநாதன்பேட்டை ஊராட்சியை சென்று அடையலாம்.

ஆதாரங்கள்
---------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
**சிற்றிஸெண்டியம்** திட்டமானது விக்கிப்பீடியாவை உருவாக்கியவர்களுள் ஒருவரான *லாரி சாங்கரினால்* செப்டம்பர் 15, 2006 அன்று முன்மொழியப் பட்டதிட்டமானது விக்கிப்பீடியாவின் ஓர் கிளைத் திட்டமாகும். இத்திட்டமானது மக்களால் (Citizen) சுருக்கமாக (Compendium) எடுத்துரைத்தல் என்ற பொருள்படும்

இத்திட்டத்தின் இயல்புகள்
------------------------

Citizendium.org இன் கருத்துப் படி இது விக்கிப்பீடியாவின் ஓர் கிளைத்திட்டமாகவே ஆரம்பிக்கப்படும். குனூ கட்டற்ற அனுமதி மூலம் ஆங்கில விக்கிப்பீடியாவின் தேர்ந்தெடுக்கப் பட்ட கட்டுரை அல்லாது ஓவ்வொரு கட்டுரையும் சிற்றிஸெண்டியத்தில் சேமிக்கப் படும். எனினும் சிற்றிஸெண்டியம் குழு மின்னஞ்சலில் உள்ளவர்களின் கருத்துப் படி ஆங்கில் விக்கிப்பீடியாவில் அநேகமான கட்டுரைகள் கலைக்களஞ்சியத் தரத்தில் இல்லை எனவே எல்லாக கட்டுரைகளையும் இணைப்பது சிற்றிஸெண்டியதின் தரத்தைப் பாதிக்கும் என்று கருதுகின்றார்கள். காலப்போக்கில் சிற்றிஸெண்டியம் திட்டத்தில் மேம்படுத்தப்படாத கட்டுரைகள் விக்கிப்பீடியாவில் இருந்து மேம்படுத்தப் படும். 

இந்தத திட்டத்தில் இலக்கானது துறைசார் வல்லுனர்களைப் பயன்படுத்தி புதிய சுருக்கமாக அறிவைப் பரப்புவதாகும். வல்லுனர்களின் வழிகாட்டல்களில் மக்கள் எழுதும் திட்டமே இதுவாகும். வல்லுனர்களின் கல்வித் தராதரங்கள் திறந்த முறைமூலமாகக் கண்டறியப் படும்.

முன்மொழியப் பட்ட கொள்கைகளும் கட்டமைப்புக்களும்
----------------------------------------------

**சிற்றிசெண்டியம்** திட்டத்தில் எவரும் எதேச்சையாக எழுதமுடியாது.

பன்மொழிக் கலைக்களஞ்சியம்
------------------------

ஆரம்பத்தில் ஆங்கிலத்தில் மட்டுமே இருக்கும் இந்தத் திட்ட்மானது பின்னர் ஏனைய மொழிகளுக்கும் விரிவு படுத்தப்படும் என்று எதிர்வுகூறப்படுகின்றது.

கருத்துக்கள்
------------

நியூபீடியா திட்டமும் வல்லுனர்களின் வழிகாட்டலில் இணையமூடான கலைக்களஞ்சியம் ஒன்றை உருவாக்கும் திட்டம் ஆரம்பிக்கப்பட்டு பெரிதாகக் கட்டுரைகள் ஏதும் இல்லாமல் தோல்வியில் இடைநிறுத்தப் பட்டது. இத்திட்டமும் நியூபிடியாக் கொள்கைகளை ஓரளவு கொண்டுள்ளதால் வெற்றிகொள்ளவது அவ்வளவு சுலபமான காரியம அல்லது. தவிர ஆங்கில மொழியிலேயே இன்னமும் இத்திட்டத்தில் கட்டுரைகள் இல்லை தமிழில் வருவதற்கு நீண்டகாலம் எடுக்கலாம் அல்லது தமிழில் வராமலும் போகலாம். இப்போதைக்கு விக்கிப்பீடியாவில் கவனம் செலுத்துவதே நல்லது.
**சிலந்தி நச்சு** என்பது சிலந்திகளால் உற்பத்தி செய்யப்படும் புரதப் பொருட்களாகும். இவை நரம்பின் செயல்பாட்டினைப் பாதிக்கும்நியூரோடாக்சின்களாக செயல்படுகின்றன. பெரும்பாலும் இந்த நச்சுகள் கால்சியம் தடம் வழியாகச் செயல்படும் நரம்பணு தூண்டல்களைத் தடுப்பதாகும்.

அட்ராகோடாக்சின்கள் எனும் புரத நச்சுக்கள் சோடியம் தடத்தினை திறப்பதன் மூலம் செயல்படுகிறது. சிட்னி புனல்-வலை சிலந்தியின் விசமான டெல்டா-அட்ராகோடாக்சின், மின்னழுத்த-வாயிலான சோடியம் தடங்களைச் செயலிழக்கச் செய்வதன் மூலம் விலங்குகளில் ஆபத்தினை விளைவிக்கின்றன. அட்ராகோடாக்சினின் கட்டமைப்பில் முக்கியமாக பீட்டா பகுதியை உள்ளடக்கியுள்ளது. இது பீட்டா பகுதியிலிருந்து நீண்டு மூன்று மடங்கு கட்டைவிரல் போன்ற நீட்டிப்பு மற்றும் சி-டெர்மினல் சுருளைக் கொண்டுள்ளது. பீட்டா பகுதியில் சிஸ்டைன் முடிச்சு மையக்கரு உள்ளது. பிற சிலந்தி நச்சான சிஎஸ்டிஎக்சு புரதங்களில்களில் காணப்படுகிறது.

சிலந்தி நச்சுகளின் மற்றொரு புரதத்தொகுப்பு **சிலந்தி பொட்டாசியம் சேனல் தடுப்பு நச்சாகும்.** இந்த குழுவின் பிரதிநிதி கனாடாக்சின் என்ற 35 அமினோ அமிலம் தொகுதியினைக் கொண்ட புரதக்கூறு ஆகும். இது சிலி ரோசு டரான்டுலாவிலிருந்து (*கிராமோஸ்டோலா ரோசியா*= *கி. இசுபாட்டுலாட்டா*) பிரித்தெடுக்கப்பட்ட விசமாகும். இது ஆற்றல் மாற்ற டிஆர்கே1 மின்னழுத்த-கேடட் பொட்டாசியம் சேனலைத் தடுக்கிறது. (கீவென்டாக்சின் -1 காண்க).

மேற்கோள்கள்
-----------

1. 1 2  "The structure of versutoxin (delta-atracotoxin-Hv1) provides insights into the binding of site 3 neurotoxins to the voltage-gated sodium channel". *Structure* **5** (11): 1525–1535. 1997. doi:10.1016/S0969-2126(97)00301-8. பப்மெட்:9384567.
2. ↑  "Solution structure of hanatoxin1, a gating modifier of voltage-dependent K(+) channels: common surface features of gating modifier toxins". *J. Mol. Biol.* **297** (3): 771–780. 2000. doi:10.1006/jmbi.2000.3609. பப்மெட்:10731427.

மேலும் படிக்க
-------------

* "Three-dimensional solution structure of the calcium channel antagonist omega-agatoxin IVA: consensus molecular folding of calcium channel blockers". *J. Mol. Biol.* **250** (5): 659–71. July 1995. doi:10.1006/jmbi.1995.0406. பப்மெட்:7623383.
**அகப்பொருள் மாந்தர்**களில் ஒருவராக வரும் தலைவியைத் தலைமகள், கிழத்தி, கிழவோள் மனையோள்  என்றெல்லாம் குறிப்பிடுவர். இவள் காதல் வாழ்க்கையில் காதலியாகவும், மனைவியாகவும் வெளிப்படுவாள். 

* அவனுக்கு அவள், அவளுக்கு அவன் என உரிமை உண்டாவதைக் கிழவன், கிழத்தி என்னும் சொற்களால் குறிப்பிடுவர். (கிழமை = உரிமை)

உடலுறவு உரிமை வாழ்க்கையில் இவளுக்கு உள்ள பங்கைத் தொல்காப்பியம் தொகுத்தும் விரித்தும் காட்டுகிறது. இவற்றால் தமிழரின் வாழ்க்கைப் பாங்கை உணரமுடியும்.

காதல் வாழ்க்கையில்
------------------

காதல் வாழ்க்கையில் தலைவியின் பங்கும், உரையாடல்களும் நிகழும் சூழல்கள் இப்பகுதியில் தொகுத்துக் காட்டப்படுகின்றன.

தலைவன் வருகையில் பகற்குறியும், இரவுக்குறியும் பிழைபட்டபோது
அவன் வாராதபோது அவளுக்குப் பொழுது போகாமை
குறியிடத்தைப் பார்க்கும்போதெல்லாம்
திடீரென அவன் வீட்டுக்கே வந்துவிட்டால் அவனுக்கு உதவுதல்
பெருந்தடைகளைக் கடந்து அவன் வரும்போது
அவள் கூடிய பின்னர் நாணத்தொடு அவனை அனுப்பும்போது
திருமணத்துக்குப் பின் உறவு என்று தோழி தடுக்கும்போது
பெற்றோர் திருமணத்துக்கு உடன்பட்டபோதும், மறுத்தபோதும்
தலைவியின் கூற்று நிகழும்.

கற்பு வாழ்க்கையில்
------------------

கற்புக் காலத்தில் தலைவியின் பங்கும், உரையாடுதலும் பற்றித் தொகுத்துரைக்கப்படும் செய்திகள்:

உரிமை தந்த தலைவனின் அன்பைப் பாராட்டுதல்
தலைவன் பிரிந்த காலத்தில் நோதல்
குளத்தில் பிற மகளிருடன் நீராடியவனிடம் ஊடல்
ஈன்றணிமைக் காலத்தில் தலைவன் புதியவளை நாடித் திரும்பியபோது ஊடல்
கெஞ்சும் தலைவனை அவளிடம் கெஞ்சு எனல்
அவளிடம் செல் எனத் திட்டுதல்
காமக்கிழத்தி தன் மகனைத் தழுவி விளையாடும்போது மகனைத் திட்டுதல்.
இந்த விளையாட்டுக் கண்டுகொள்ளாமல் செல்லல்
தந்தையை ஒப்பர் மகன் என்று குழந்தையைப் பழித்தல்.
அவன் விலகியிருந்த கொடுமையை எண்ணித் தானும் தற்காலிகமாக விலகி நிற்றல்.
தன் காலடியில் வணங்கிய தலைவனை அந்தப் பெண்கள் இதனைக் காணவேண்டும் எனல்.
அணி செய்வித்த தன் மகனை அவனது பரத்தை தூக்கும்போது நோதல்
பரத்தை சூள் உரைத்ததைப் பற்றிக் கடிதல்
தோழி தலைவன் பக்கம் பேசும்போது எதிர்த்துப் பேசுதல்.
இப்படித் தலைவி காய்ந்தும் (சினந்தும்), உவந்தும் (மகிழ்ந்தும்), பிரிந்தும் (ஊடியும்), பெட்டும் (விரும்பியும்) பேசுவாள்.

அடிக்குறிப்புகள்
----------------

1. ↑  தொல்காப்பியம் கற்பியல் 10
2. ↑  தொல்காப்பியம் களவியல் 17
3. ↑  தொல்காப்பியம் கற்பியல் 6

காண்க
-----

|  |  |
| --- | --- |
| தொகு | **அகத்திணை மாந்தர்** |
| அகத்திணைத் தலைவர்கள் | தலைவன் | தலைவி | காமக்கிழத்தியர்

---

 |
| அகத்திணை வாயில்கள் | தோழி | நற்றாய் | செவிலி | பார்ப்பான் | பாங்கன் | பாணன் | பாட்டி | இளையர் | விருந்தினர் | கூத்தர் | விறலியர் | அறிவர் | கண்டோர்

---

 |
சிர்புர் அகழ்வராய்ச்சியிலிருந்து இரும்பு அகப்பை
நாணய வெள்ளி அகப்பை - இலண்டன் ஹால்மார்க் 
5செ.மீ அளவிலான எஃகு அகப்பை
C. அமெரிக்காவிலுள்ள சாக்கோ கேன்யான் பகுதியில் எடுக்கப்பட்ட கி.மு 10ம் நூற்றாண்டினை சார்ந்த அகப்பை
**அகப்பை** (ஆழ்ந்த) ஒருவகை கரண்டி ஆகும். இது சட்டுவம் என்றும் அழைக்கப்படுகிறது. இது வடிசாறு, பானம், குழம்புகளை கோர பயன்படுகிறது. இது பல்வேறு வடிவமைப்பில் இருப்பினும், பொதுவாக நீண்ட கைப்பிடி கொண்டு முடிவில் ஆழ்ந்த கோப்பையைக் கொண்டிருக்கும், கோண அடிப்படையிலான கோப்பையானது வடிசாறு மற்றும் குழம்பை எளிதில் பாத்திரம் மற்றும் கோப்பையிலிருந்து கோர உதவுகிறது.

நவீன காலத்தில் அகப்பை பொதுவாக மற்ற சமையல் உபகரணங்கள் போலவே எஃகு, உலோக கலவை கொண்டு செய்யப்படுகிறது. அவை அலுமினியம், வெள்ளி, நெகிழி, மரம், மூங்கில் மற்றும் மெலாமைன் ரெசின் கொண்டும் செய்யப்படுகிறது. அகப்பையானது பல்வேறு அளவுகளில் அதன் பயன்பாட்டுக்கேற்ப செய்யப்படுகிறது, உதாரணமாக 5" க்கும் குறைவான நீளம் கொண்ட அகப்பையானது குழம்பு மற்றும் சுவையூட்டும் பொருட்களை கோப்பையிலிருந்து கோர பயன்படுகிறது, அதேபோல் 15"க்கும் அதிகமான நீளம் கொண்ட அகப்பையானது வடிசாறு(சூப்) அல்லது பானங்களை கோர பயன்படுகிறது..

பழங்காலத்தில் அகப்பையானது பொதுவாக சுரைக்காயில் அல்லது கடல் சிப்பிகளில், கொட்டாங்குச்சிகளில் உருவாக்கப்பட்டது.

மேலும் பார்க்க
--------------

* முள் கரண்டி
* சாரணி

உசாத்துணை
---------

1. ↑  Swartz, Oretha D. (October 2, 1988). *Service although not actually a spoon as is commonly found on a table, serving spoons are grouped under the 'utensil' umbrellaEtiquette* (4th ). United States Naval Institute. பக். 228. பன்னாட்டுத் தரப்புத்தக எண்:978-0-87021-620-6. .
2. ↑  Von Drachenfels, Suzanne (November 9, 2000). *The Art of the Table: A Complete Guide to Table Setting, Table Manners, and Tableware*. Simon and Schuster. பக். 213. பன்னாட்டுத் தரப்புத்தக எண்:978-0-684-84732-0. .
3. ↑  "Dippers". Horniman Museum and Gardens. 2015-07-21 அன்று மூலம் பரணிடப்பட்டது. 2015-07-20 அன்று பார்க்கப்பட்டது.

விக்கிமீடியா பொதுவகத்தில்,  
 ***Ladles***   
என்பதின் ஊடகங்கள் உள்ளன.
|  |
| --- |
|  |
| நாட்டுப்புற பாடல் வகைகள் |
| **தமிழ் நாட்டார் பாடல்கள்** |
| தாலாட்டுப் பாடல் |
| கும்மிப் பாடல் |
| சோபனப் பாடல் |
| நழுங்குப் பாடல் |
| வாழ்த்துப் பாடல் |
| ஒப்பாரிப் பாடல் |
| விளையாட்டுப் பாடல் |
| நையாண்டிப் பாடல் |
| கதைப்பாடல் |
| காதல் பாடல் |
| தொழிற்பாடல் |
| மீனவர் பாடல் |
| நெற்குத்திப் பாடல் |
| ஏற்றப் பாடல் |
| நடவுப் பாடல் |
| தொகு |

ஒரு நபரையோ நிகழ்வையோ கேலி செய்யும் நோக்குடன் நகைச் சுவை தொனிக்கப் பாடப்பட்ட நாட்டார் பாடல்கள் **நையாண்டிப் பாடல்கள்** அல்லது **கேலிப்பாடல்கள்** எனப்படும்.

நையாண்டிப் பாடல்கள் பொதுவாக சமூக சீரமைப்பு நோக்கிலும் வளர்ச்சி நோக்கிலும், அவை மீறப்படும் போது எழும் சீற்றம் காரணமாகப் பாடப்பட்டவைகளாகக் கருதப்படுகின்றன. ஆயினும் இதற்குப் புறம்பான காழ்ப்புணர்ச்சியும் பல பாடல்களை ஆழ்ந்து நோக்கும் போது தொனிக்கிறது.

எ.கா:

1. பொருத்தமில்லாத திருமண சம்பந்தம் ஒன்று பேசப்படும் போது

**காக்கொத்தரிசாம்**
**கண்ணுழுத்த செத்த மீனாம்**
**போக்கற்ற மீரானுக்குப்**
**பொண்ணுமாகா வேணுமாம்.**
**கச்சான் அடிச்ச பின்பு**
**காட்டில் மரம் நின்றது போல்**
**உச்சியில நால மயிர்**
**ஓரமெல்லாம் தான் வழுக்கை.**
2. அந்நியர் ஆட்சியின் போது அதற்கெதிராக

**என்ன பிடிக்கிறாய் அந்தோனி**
**எலி பிடிக்கிறேன் சிஞ்ஞோரே**
**பொத்திப் பொத்திப் புடி அந்தோனி**
**பூறிக் கொண்டோடிற்று சிஞ்ஞோரே**
**கோண ஆகாண மலையேறி**
**கோப்பிப் பழம் பறிக்கையிலே**
**ஒரு பழம் குறைஞ்சதெண்டு**
**ஓலம் வைச்சான்வெள்ளைத் துரை**
2007 பான் அமெரிக்க விளையாட்டுகளின்போது பிரேசிலின் விளையாட்டாளர் ஜேட் பர்போசா தரைப் பயிற்சிகளை மேற்கொள்ளுதல்
சீருடற்பயிற்சிகளில், **தரை** என இதற்கெனத் தயாரிக்கப்பட்டுள்ள பயிற்சித் தளம் குறிப்பிடப்படுகிறது. இது ஓர் விளையாட்டுக் கருவியாகவும் கருதப்படுகிறது. தரைப் பயிற்சிகளை ஆண்களும் பெண்களும் நிகழ்த்திக் காட்டுவர். மதிப்புத் தாளில் இதற்கான ஆங்கிலச் சுருக்கம் **FX** என்பதாகும்.

பெரும்பாலான போட்டிகளில் போட்டியாளர்கள் துள்ளுவதற்கு ஏதுவாக **உந்துத் தரை** பயன்படுத்தப்படுகிறது.

தரைத் தளம்
----------

கரணம் நிகழ்த்தும் ஓர் சீருடற்பயிற்சியாளர்
ஆண்களுக்கான 'விரும்பிய பயிற்சிகளாக', (தற்போதைய தரைப் பயிற்சிகளை ஒத்திருந்தது) துவங்கியது. 1948 வரை பெண்கள் இந்தப் போட்டிகளில் அனுமதிக்கப்படவில்லை.

பெரும்பாலான போட்டித் தளங்கள் உந்துத் தரைகள் ஆகும். இவற்றில் சுருள்வில்களும் மீள்மமும் ஒட்டுப் பலகையும் கலந்த சேர்மமும் பயன்படுத்தப்பட்டு தரை உந்துத்திறனுடனும் கால் பதிக்கையில் மிருதுவாகவும் போட்டியாளர் கரணங்களில் உயரம் எட்ட ஏதுவாகவும் உள்ளது. பயிற்சித் தரைகளின் எல்லைகள் தெளிவாக குறியிடப் பட்டிருக்கும் - "எல்லைக்கு வெளியே"யான பகுதிகள் வெள்ளை நிற நாடாவாலோ மாறுபட்ட வண்ண விரிப்பினாலோ காட்டப்பட்டிருக்கும். 

தரைப் பயிற்சிகளைக் காட்டிட ஆண் போட்டியாளருக்கு 60 வினாடிகளும் பெண் போட்டியாளருக்கு 90 வினாடிகளும் வழங்கப்படுகின்றன. ஆண்களைப் போலன்றி பெண்கள் தங்கள் பயிற்சிகளை இசைக்கேற்றவாறு நிகழ்த்துகின்றனர்.

### அளவைகள்

தரைப் பயிற்சித் தளத்தின் எல்லைகள்
பயிற்சித் தரையின் அளவைகளை பன்னாட்டு சீருடற்பயிற்சிகள் கூட்டமைப்பு (FIG) வரையறுக்கிறது. இந்த அளவைகள் ஆண்களுக்கும் பெண்களுக்கும் பொதுவானவை. 

* பயிற்சி பரப்பு: 1,200 சென்டிமீட்டர்கள் (39 அடி) x 1,200 சென்டிமீட்டர்கள் (39 அடி) ± 3 சென்டிமீட்டர்கள் (1.2 அங்)
* குறுக்காக: 1,697 சென்டிமீட்டர்கள் (55.68 அடி) ±5 சென்டிமீட்டர்கள் (2.0 அங்)
* எல்லை: 100 சென்டிமீட்டர்கள் (3.3 அடி)
* பாதுகாப்பு மண்டலம்: 200 சென்டிமீட்டர்கள் (6.6 அடி)

மேற்கோள்கள்
-----------

1. 1 2  "History of Artistic Gymnastics". FIG. 2009-12-03 அன்று மூலம் பரணிடப்பட்டது. 2009-10-06 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Floor (gymnastics)***   
என்பதின் ஊடகங்கள் உள்ளன. 

* Tumbling Drills பரணிடப்பட்டது 2020-09-22 at the வந்தவழி இயந்திரம்
* US Gym Net's glossary of floor skills பரணிடப்பட்டது 2004-08-17 at the வந்தவழி இயந்திரம்
* US Gym Net's glossary of hops, jumps and leaps பரணிடப்பட்டது 2004-08-11 at the வந்தவழி இயந்திரம்
* FM Online - Floor Instructions பரணிடப்பட்டது 2007-08-20 at the வந்தவழி இயந்திரம்

| * பா
* உ
* தொ
கலைநய சீருடற்பயிற்சிகள் |
| --- |
| மகளிர் கருவிகள் (ஒலிம்பிக் வரிசையில்) | 
* குதிரை தாவுதல்
* சமநிலையில்லாச் சட்டங்கள்
* சமநிலை விட்டம்
* தரை

 |
| ஆடவர் கருவிகள் (ஒலிம்பிக் வரிசையில்) | 
* தரை
* குதிரைக் கரடு
* நிலைத்த வளையங்கள்
* குதிரை தாவுதல்
* இணைச் சட்டங்கள் அல்லது பி-சட்டங்கள்
* கிடைச் சட்டம் அல்லது உத்தரம்

 |
| துணைக்கருவிகளும் சீருடைகளும் | 
* Braces
* Grips
* Mats
* Uniforms

 |
மோசின் ரசா
**மோசின் ரசா** என அழைக்கப்படும் சையத் மோசின் ரசா நாக்வி (ஆங்கில மொழி: *Syed Mohsin Raza Naqvi*, 15 சனவரி 1968) என்பவர் உத்தரப் பிரதேசத்தைச் சேர்ந்த ஓர் அரசியல்வாதி ஆவார். இவர் உத்தரப் பிரதேச சட்டமன்ற மேலவை உறுப்பினர் ஆவார். இவர் பாரதிய சனதா கட்சியின் உத்தரப் பிரதேச மாநில அமைச்சரவையில் அமைச்சராக இருக்கிறார். இசுலாம் மதத்தைச் சேர்ந்த உத்தரப் பிரதேச அமைச்சர் இவர் ஒருவரே ஆவார்.

வாழ்க்கைக் குறிப்புகள்
----------------------

உத்தரப்பிரதேசத் தலைநகர் லக்னோவில் மோசின் ரசா பிறந்தார். இவர் பெரும் நிலஉடைமையாளர் பரம்பரையில்,  சியா முசுலீம் குடும்பத்தில் பிறந்தார். இவருடைய முன்னோர்கள் சபிபுர் என்ற ஊரைச் சேர்ந்தவர்கள். 
மட்டைப் பந்தாட்டத்தில் ஆர்வம் உள்ளவர். ரஞ்சி டிராபி போட்டியில் உத்தரப் பிரதேசம் சார்பாக விளையாண்டார். திரைப்படத் தொழில், தொலைக்காட்சித் தொடரில் நடித்தல், மாடெல்லிங் செய்தல் போன்றவற்றில் ஈடுபட்டார். நீம் கா பேட்  என்ற இவர்  நடித்த நாடகம்  தூர்தர்சன் தொலைக்காட்சியில் ஒளிபரப்பானது. 1995 ஆம் ஆண்டில் 'லக்னோ இளவரசர்' என்ற பட்டத்தைப் பெற்றார்.

அரசியல் பணிகள்
--------------

1999 ஆம் ஆண்டில் மோசின் ரசா  காங்கிரசுக் கட்சியின் விளையாட்டுப் பிரிவின் தலைவராக ஆனார். சில உள் பிரச்சினைகளால் விலகினார். 2010 இல் சபீபுர் விகாஸ் மஞ்சு என்ற ஓர் அமைப்பைத் தொடங்கினார். அரசியலில் ஈடுபாட்டுடன் இயங்கினார். 2014 இல் மக்களவைத் தேர்தலுக்கு முன்பாக பாரதிய சனதா கட்சியில் இணைந்தார். 2016 ஆம் ஆண்டில் பா.ச.க. வின் செய்தித் தொடர்பாளர் என்ற பொறுப்பை ஏற்றார்.

2017 ஆம் ஆண்டில் உத்தரப் பிரதேச சட்டமன்றத் தேர்தலில் பா.ச.க. வென்று யோகி ஆதித்தியநாத் முதலமைச்சர் ஆனார். ஆனால் இந்தத் தேர்தலில் பா.ச.க.சார்பாக இசுலாமிய வேட்பாளரை நியமிக்கவில்லை. இருப்பினும் மோசின் ரசா  உத்தரப் பிரதேச அமைச்சரவையில் சிறுபான்மையினர் நலத்துறை அமைச்சராக நியமிக்கப்பட்டார்.

மேற்கோள்
--------

1. ↑
2. ↑  "UP Cabinet 2017: Mohsin Raza, lone Muslim Minister in Yogi Adityanath govt, gets Minority portfolio". India. 12 August 2017 அன்று பார்க்கப்பட்டது.
**எம். ஆர். கே. பன்னீர்செல்வம் (M. R. K. Panneerselvam)**  என்பவர் ஒரு தமிழக அரசியல்வாதி மற்றும் தமிழக வேளாண் துறையின் அமைச்சராவார். இவர் 2006ல் அமைக்கப்பட்ட மு.கருணாநிதி தலைமையிலான அமைச்சரவையில் சுகாதாரத்துறை அமைச்சராக பணியாற்றினார்.

கடலூர் மாவட்டம் காட்டுமன்னார்கோயில் அடுத்த முட்டத்தில் 25 ஆகத்து 1957இல் பிறந்த இவர் இளங்கலை படிப்பாக சட்டப்படிப்பை படித்தவர். இவர் தமிழக சட்டசபைக்கு மூன்று முறை தி.மு.க சார்பில் குறிஞ்சிப்பாடி தொகுதியில் இருந்து தேர்ந்தெடுக்கப்பட்டவர். இவர் பிற்படுத்தப்பட்டோர் நலத்துறை அமைச்சராக 11வது சட்டசபை காலத்தில் இருந்தார்.. 2021 தமிழ்நாடு சட்டமன்றத் தேர்தலில் குறிஞ்சிப்பாடி சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று வருவாய்த்துறை மற்றும் பேரிடர் மேலாண்மைத்துறை (வேளாண்மை - உழவர் நலத்துறை, வேளாண்மை பொறியியல், வேளாண் பணிக்கூட்டுறவு சங்கங்கள், தோட்டக்கலை, கரும்புத்தீர்வை) அமைச்சசராக பதவியேற்றார். இவர் மீது வருமானத்திற்கு அதிகமாக சொத்து குவித்ததாக பரங்கிப்பேட்டை நீதிமன்றத்தில் வழக்கு நிலுவையில் உள்ளது. இவரின் அக்காள் மங்கையர்க்கரசி சிதம்பரம் நகராட்சியில் துணைத் தலைவராக இருந்தார்.

மேற்கோள்கள்
-----------

1. ↑  "மந்திரி தந்திரி கேபினெட் [*தெளிவுபடுத்துக*]கேமரா". விகடன்.. பார்த்த நாள்: 20 November 2020.
2. ↑  M. R. K. Panneerselvam profile at TN government website
3. ↑
4. ↑  தமிழ்நாட்டின் புதிய அமைச்சர்கள் யார், யார்? முழு விவரம், பிபிசி 2021 மே 6
5. ↑  "முன்னாள் திமுக அமைச்சர் எம். ஆர். கே. பன்னீர் செல்வம், உறவினர் வீடுகளில் ரெய்டு!". ஒன் இந்தியா.. பார்த்த நாள்: 20 November 2020.
**மோசுல்** (*Mosul*, அரபு மொழி: الموصل‎ *al-Mawṣil*, **அல்-மௌசில்**; குர்தியம்: Mûsil/Nînewe; துருக்கியம்: Musul) வடக்கு ஈராக்கில் உள்ளதொரு நகரமாகும். இது நினிவே மாநிலத்தின் தலைநகரமும் ஆகும். நாட்டின் தலைநகர் பக்தாத்திலிருந்து வடமேற்கில் 400 km (250 mi) தொலைவில் அமைந்துள்ளது. பழமையான நகரப்பகுதி டைகிரிசு ஆற்றின் மேற்கு கரையில் அமைந்துள்ளது; ஆற்றின் கிழக்குக் கரையில் தொன்மையான அசிரிய நகரான *நினிவே* அமைந்திருந்தது. தற்போதைய மாநகரப் பகுதி இரு கரைகளிலும் உள்ள நகரப்பகுதிகளை உள்ளடக்கி உள்ளது. இரு கரைகளையும் ஐந்து பாலங்கள் இணைக்கின்றன. பெரும்பாலான மக்கள் அராபியர்களாவர் (அசிரியர், ஈராக்கி துருக்கியர் மற்றும் குர்துக்கள் சிறுபான்மையினராக உள்ளனர்). ஈராக்கில் பக்தாத்தை அடுத்த மிகப் பெரும் நகரம் இதுவாகும்.

புகழ்பெற்ற *மசுலின்* துணி நெடுங்காலமாக இங்கு தயாரிக்கப்பட்டு வந்தமையாலேயே அத்துணிக்கு இந்த நகரின் பெயர் சூட்டப்பட்டது. வரலாற்றுப்படி இப்பகுதியில் மற்றொரு முக்கிய தயாரிப்புப் பொருளாக *மோசுல் பளிங்கு* விளங்குகிறது.

1987 இல் இந்நகரத்தின் மக்கள்தொகை 664,221 ஆகும்; 2002இல் மக்கள்தொகை 1,740,000 ஆகவும் 2008இல் 1,800,000 ஆகவும் மதிப்பிடப்பட்டுள்ளது.

சூன் 2014 இல் வட ஈராக்கு தாக்குதலின்போது இந்த நகரத்தை இராக்கிலும் சாமிலும் இஸ்லாமிய அரசு கைப்பற்றியது.

மேற்சான்றுகள்
-------------

1. ↑  {{cite web | url= பரணிடப்பட்டது 2014-10-06 at the வந்தவழி இயந்திரம் | title=Largest Cities in Iraq | accessdate=2013-10-17 | publisher=mongabay.com | date=October 17, 2013
2. ↑  "Musin". Online encyclopedia. 2009-12-01 அன்று மூலம் பரணிடப்பட்டது. 2009-09-10 அன்று பார்க்கப்பட்டது.
3. ↑  "Mosul, the next major test for the U.S. military in Iraq". mcclatchydc.com. -01-26-2009. 2009-03-07 அன்று மூலம் பரணிடப்பட்டது. 2008-01-31 அன்று பார்க்கப்பட்டது. Check date values in: `|date=` (உதவி)
**தர்சனா குப்தா** (Darshana Gupta) இந்தியாவின் அரியானா மாநிலம் பரிதாபாத்தைச் சேர்ந்த சமூக செயற்பாட்டாளர் ஆவார். திருமண முகாம்களை ஏற்பாடு செய்வதில் பிரபலமானவராக அறியப்படுகிறார். பனார்சி தாசு குப்தா அறக்கட்டளையின் செயலாளராக உள்ளார். 2019 ஆம் ஆண்டில், பன்னாட்டு மகளிர் தினத்தன்று இந்தியக் குடியரசுத் தலைவரால் தர்சனாவுக்கு நாரி சக்தி விருது வழங்கப்பட்டது. இதுவரை 3,500 இணைகளுக்கு திருமணங்களை ஏற்பாடு செய்துள்ளார். இம்முயற்சி இல்லாவிட்டால் அவர்கள் ஒரு பாரம்பரிய பிரமாண்டமான திருமணத்தையும் வரதட்சணை கொடுக்க முடியாமல் திருமணமின்றி தனிமையில் இருந்திருக்கலாம்.

பனார்சி தாசு குப்தாவின் மகனான அஜய் குப்தாவை இவர் மணந்தார்.  பனார்சி தாசு குப்தா  90 வயதில் இறந்தார்.

இதே ஆண்டு பனார்சி தாசு குப்தா அறக்கட்டளை உருவாக்கப்படும் என்று அறிவிக்கப்பட்டது.  தர்சனா குப்தாவும் அவரது கணவரும் சேர்ந்து இதை நிறுவினர். அறக்கட்டளை பரிதாபாத்தில் பதிவுசெய்யப்பட்ட ஒரு இலாப நோக்கற்ற அமைப்பாகும். அஜய் குப்தா தலைவராகவும், தர்சனா குப்தா செயலாளராகவும் பொறுப்பேற்றனர். 

 தர்சனா குப்தாவுக்கு சனாதிபதியினால் நாரி சக்தி விருது வழங்கப்பட்டது
இந்தியாவில் பாரம்பரியமாக விலையுயர்ந்த ஏற்பாடுகள் மற்றும் வரதட்சணை பரிமாற்றம் ஆகியவற்றை உள்ளடக்கிய ஒரு பெரிய சிக்கலாக இருக்கும் திருமண பிரச்சனையை இந்த அறக்கட்டளை நிவர்த்தி செய்து வருகிறது. இந்த மரபுகள் பலருக்கு ஒரு துணை வேண்டும் என்ற ஆசை இருந்தபோதிலும் திருமணம் செய்து கொள்ள இயலாமல் இருந்தனர். இந்த அறக்கட்டளை நூற்றுக்கணக்கான திருமணங்களை ஏற்பாடு செய்துள்ளது. பஞ்ச்குலாவில் 250 பேருடன் நடைபெற்ற ஆரம்ப முகாம் மிகவும் வெற்றிகரமாக இருந்தது, ஒவ்வொரு சோடிக்கும் $11,000 மானியமாக வழங்க பிராந்திய அரசாங்கம் முடிவு செய்தது. 

குப்தா அகில இந்திய வைசு கூட்டமைப்பின் நிர்வாக உறுப்பினராகவும் உள்ளார். 

2019 ஆம் ஆண்டு இவருக்கு நாரி சக்தி விருது வழங்கப்பட்டபோது இவரது பணி அங்கீகரிக்கப்பட்டது.  பன்னாட்டு மகளிர் தினத்தன்று இந்திய குடியரசுத்தலைவரால் இவ்விருது தர்சனாவுக்கு வழங்கப்பட்டது. இனம், மதம் அல்லது நிறத்தைப் பொருட்படுத்தாமல் 3,500 திருமணங்களை இவர் தாழ்த்தப்பட்டவர்களுக்காக ஏற்பாடு செய்ததாக மேற்கோள் குறிப்பிட்டது. ஆடம்பரமான திருமணத்தை நடத்தாமல் சேமிக்கும் பணம் பெண்களின் கல்வி அல்லது பயிற்சிக்கு உதவும் என்ற நோக்கத்துடன் செயல்படுவதாகும்.

மேற்கோள்கள்
-----------

1. ↑  "Darshana Gupta 'Nari Shakti' from Bhiwani Haryana - YouTube". *www.youtube.com*. 2021-01-06 அன்று பார்க்கப்பட்டது.
2. ↑  "The Tribune, Chandigarh, India - Haryana". *www.tribuneindia.com*. 2021-01-06 அன்று பார்க்கப்பட்டது.
3. ↑  Staff (2007-08-20). "Aggarwal Samaj forms Sh Banarsi Dass Gupta Foundation". *www.oneindia.com* (ஆங்கிலம்). 2021-01-06 அன்று பார்க்கப்பட்டது.
4. ↑  "BANARSI DASS GUPTA FOUNDATION NGO in Faridabad Haryana Address Contact details". *Indian NGO list directory Database* (ஆங்கிலம்). 2021-01-10 அன்று மூலம் பரணிடப்பட்டது. 2021-01-06 அன்று பார்க்கப்பட்டது.
5. ↑  "International Vaish Federation (IVF) | Home". *www.vaishivf.com*. 2021-01-06 அன்று பார்க்கப்பட்டது.
6. ↑  "Nari Shakti Puraskar - Gallery". *narishaktipuraskar.wcd.gov.in*. 2021-01-06 அன்று பார்க்கப்பட்டது.
**வேங்கை** அல்லது **சிவிங்கிப்புலி** (*Cheetah*) பூனைக்குடும்பத்தைச் சேர்ந்த ஊனுண்ணி வகையைச் சேர்ந்த பாலூட்டி விலங்காகும். இது நிலத்தில் வாழும் விலங்குகளிலேயே மிகவும் வேகமாக ஓடக்கூடியதாகும். இதனால் மணிக்கு 112 கிமீ முதல் 120 கிமீ (70 முதல் 75 மைல்) வேகத்துக்கு மேல் ஓட முடியும்.

உடல் அமைப்பு
------------

வேங்கை
சிவிங்கிப் புலி, சிறுத்தை, ஜாகுவார் - வித்தியாசங்கள்
சிவிங்கிப்புலி இளம் மஞ்சள் நிறத்தில் இருக்கும். வேங்கையின் தலை சிறியதாகவும், உடல் நீளமாகவும் கால்கள் உயரமாகவும், வால் நீளமாகவும் இருக்கும். இதன் உடல் முழுவதும் 2 முதல் 3 செமீ அளவுள்ள வட்டவடிவ கருப்புப் புள்ளிகள் காணப்படும். அதன் கீழ்வயிற்றுப்பகுதியில் புள்ளிகள் எதுவும் காணப்படாமல் வெள்ளை நிறத்தில் இருக்கும். வயதுவந்த ஒரு சிவிங்கிப்புலி 40 முதல் 65 கிகி எடையும், 112 முதல் 135 செமீ நீளமான உடலும், 84 செமீ நீளமுடைய வாலும் கொண்டிருக்கும். ஆண் சிவிங்கிப்புலிகள் பெண் சிவிங்கிப்புலிகளை விட சற்றுப் பெரிய தலையை உடையதாய் இருக்கும். ஆனால் ஒரு வேங்கையைத் தனியாகப் பார்க்கும் போது அது ஆணா, பெண்ணா என இனம் பிரித்துக் காண்பது கடினமே.

வசிப்பிடம்
----------

வேங்கை மரத்தில் ஏறக்கூடிய திறமை உடையது. இது தான் வேட்டையாடிய உணவை தேவையான போது உண்பதற்காக மரத்தில் பாதுகாப்பாக சேமித்து வைக்கும். இவை பெரும்பாலும் மரத்திலும், புதர் மறைவிலும் தான் வசிக்கின்றன.

உணவுப்பழக்கம்
-------------

வேங்கை வேட்டையாடுதல் மூலமே உணவு தேடிக்கொள்கிறது. மான், குதிரை, முயல் உள்ளிட்ட உயிரினங்களை வேட்டையாடி உண்கிறது.

வாழ்க்கைமுறை
------------

பெண் வேங்கை தன் குட்டியுடன் பெண் வேங்கைகள் 20 முதல் 22 மாதங்களில் இனப்பெருக்கம் செய்யும் பருவத்தை எட்டுகின்றன. ஆண் வேங்கைகள் 12 மாதங்களிலேயே இப்பருவத்தை எட்டி விடுகின்றன. பெண்சிவிங்கிப்புலியின் கர்ப்பகாலம் 98 நாட்கள் ஆகும். சிவிங்கிப்புலி குட்டிகள் பிறக்கும் போது வெறும் 150 முதல் 300 கிராம் எடையுள்ளனவாகவே உள்ளன. இந்த சிறுத்தைக்குட்டிகள் கழுகுகள், ஓநாய்கள் மற்றும் சிங்கங்களால் உயிரிழப்புக்கு உள்ளாகின்றன.

சிவிங்கிப்புலிகள் ஆப்பிரிக்காவில் தோன்றி இந்தியாவில் பரவியிருக்கலாம் என நம்பப்படுகிறது. சிவிங்கிப்புலி இப்போது இந்தியா உள்ளிட்ட பல நாடுகளில் அற்றுப்போய்விட்டது. மேலும் ஆப்பிரிக்க கண்டத்தில் அழிந்துவரும் உயிரினமாக வகைப்படுத்தப்பட்டு வேட்டையாடுவது தடைசெய்யப்பட்டுள்ளது.

பழக்கப்படுத்திய சிவிங்கிப்புலியைக் கொண்டு தென் குசராத்தில் மானை வேட்டாயாடும் 1812 ஆண்டைய ஓவியம்

வேட்டைப் பயன்பாடு
-----------------

இந்த விலங்கை பழங்காலத்தில் இருந்து மனிதர்கள் பழக்கப்படுத்தி வேட்டைக்காக பயன்படுத்தி வந்துள்ளனர். இந்தியத் துணைக்கண்டத்தில் குறுநில மன்னர்கள் பலர் சிவிங்கிப் புலியைப் பழக்கி, வெளிமான், முயல் போன்ற விலங்குகளை வேட்டையாடப் பயன்படுத்தினர்.

மேற்கோள்கள், அடிக்குறிப்புகள்
-----------------------------

1. ↑  Wozencraft, W. Christopher (16 November 2005). "Order Carnivora (pp. 532-628)". in Wilson, Don E. and Reeder, DeeAnn M. eds. *Mammal Species of the World: A Taxonomic and Geographic Reference* (3rd ). Baltimore: Johns Hopkins University Press, 2 vols. (2142 pp.). பக். 532-533. பன்னாட்டுத் தரப்புத்தக எண்:978-0-8018-8221-0. .
2. ↑  Cat Specialist Group (2002). *Acinonyx jubatus*. *2006 ஐயுசிஎன் செம்பட்டியல்*. ஐயுசிஎன் 2006. தரவிறக்கப்பட்டது 2006-05-11. Database entry includes justification for why this species is vulnerable.
3. ↑
4. ↑  சு. தியடோர் பாஸ்கரன் (27 அக்டோபர் 2018). "வேட்டை வல்லூறு". *கட்டுரை*. இந்து தமிழ். 28 அக்டோபர் 2018 அன்று பார்க்கப்பட்டது.
**தர்கேசுவரி சின்கா** (*Tarkeshwari Sinha*)​​(26 திசம்பர் 1926 - 14 ஆகஸ்ட் 2007) பீகாரைச் சார்ந்த இந்திய அரசியல்வாதி மற்றும் சுதந்திர ஆர்வலர் ஆவார். நாட்டின் முதல் பெண் அரசியல்வாதிகளில், இவர் வெள்ளையனே வெளியேறு இயக்கத்தில் தீவிரமாக பங்கு வகித்தார். தனது 26 வயதில், 1952ஆம் ஆண்டில் பாட்னா கிழக்குத் தொகுதியிலிருந்து முதலாவது மக்களவைக்குத் தேர்ந்தெடுக்கப்பட்டார். அதைத் தொடர்ந்து, 1957, 1962 மற்றும் 1967 ஆம் ஆண்டுகளில் பார் தொகுதியிலிருது மீண்டும் மக்களவைக்கு தேர்ந்தெடுக்கப்பட்டார். ஜவஹர்லால் நேரு தலைமையிலான மத்திய அமைச்சரவையில் முதல் பெண் துணை நிதி அமைச்சராக 1958 முதல் 1964 வரை பணியாற்றினார்.. ஐக்கிய நாடுகள் மற்றும் டோக்கியோ சென்ற தூதுக்குழுவை இவர் வழிநடத்தியிருந்தார். குல்சரின் விமர்சன ரீதியாக பாராட்டப்பட்ட திரைப்படமான ஆந்தி, இந்திரா காந்தியைத் தவிர, தர்கேஸ்வரி சின்ஹாவால் ஓரளவு ஈர்க்கப்பட்டார்.

ஆரம்ப கால வாழ்க்கை
------------------

இவர் பூமிஹார் குடும்பத்தில் நாலந்தா மாவட்டத்தின் கீழ் சண்டிக்கு அருகிலுள்ள துளசிகர் கிராமத்தில் பிறந்தார். சின்கா பட்னாவில் உள்ள மகத் மஹிலா கல்லூரி என்று அழைக்கப்படும் பாங்கிபூர் பெண்கள் கல்லூரியில் கல்வி பயின்றார். அகில இந்திய மாணவர் கூட்டமைப்பிலிருந்து பிரிந்த பீகார் மாணவர் காங்கிரசின் தலைவராக இருந்தார். லண்டன் பொருளியல் பள்ளியில் முதுகலை பொருளாதாரம் படித்தாா். இவர் வெள்ளையனே வெளியேறு இயக்கத்தில் தீவிரமாக பங்கேற்றார்.

தொழில்
------

இவர் பீகாரில் உள்ள பார் தொகுதியில் இருந்து தேர்தலில் போட்டியிட்டார். இந்திய சுதந்திரத்திற்குப் பிறகு, 1952ஆம் ஆண்டில் பாட்னா கிழக்குத் தொகுதியிலிருந்து முதல் பொதுச் சட்டத் தேர்தலில், இந்திய தேசிய காங்கிரசின் சார்பில் போட்டியிட்டு வெற்றி பெற்றார். காங்கிரசு கட்சியின் சார்பில் மீண்டும் இவர் 1957, 1962 மற்றும் 1967ஆம் ஆண்டுகளில் நடைபெற்றத் தேர்தல்களில் போட்டியிட்டு தேர்ந்தெடுக்கப்பட்டார்.

சின்ஹா ​​1957 நவம்பர் 19 அன்று *உண்மையினைச் சொல்* (To Tell the Truth) என்ற விளையாட்டு நிகழ்ச்சியில் கலந்துகொண்டு, குழுவில் இருந்த நான்கு உறுப்பினர்களில் இருவரை முட்டாளாக்கினார்.

சமூக பணி
--------

புது தில்லியில் விமான விபத்தில் இறந்த ஏர் இந்தியாவுடன் விமானியும், இவரது சகோதரருமான கேப்டன் கிரிஷ் நந்தன் சிங் நினைவாக, தர்கேஷ்வரி சின்ஹா, துளசிகரில் ஒரு மருத்துவமனையை அமைத்திருந்தார். சிகிச்சையினை இலவசமாக வழங்கும் இந்த இரண்டு மாடி மருத்துவமனையை நிர்மாணிப்பதற்காக அந்த நாட்களில் இவர் கிட்டத்தட்ட ரூ. 25 லட்சம் நிதி திரட்டினார். நாளந்தாவில் சாண்டி மற்றும் ஹர்னாட் ஆகியோருடன் கிராமத்தை இணைக்க ஒரு சாலையை அமைப்பதற்கான முயற்சியையும் இவர் மேற்கொண்டார்.

மேற்கோள்கள்
-----------

1. ↑  R. Vatsyayan (2008-04-04). "Beauty and Brains". The Hindustan Times. Archived from the original on 2008-09-30.. பார்த்த நாள்: 2008-04-04.
2. 1 2 3  A.J.Philip (2008-04-04). "A Beautiful Politician". *The Tribune*.. பார்த்த நாள்: 2008-04-04.
3. 1 2  Qureshi, Muniruddin (2004). *Social Status of Indian Women: emancipation*. Anmol Publications Pvt. Ltd.. பக். 920. பன்னாட்டுத் தரப்புத்தக எண்:978-81-261-1360-6.
4. ↑  V. Gangadhar (2008-04-04). "Where is reality?". தி இந்து. Archived from the original on 2010-09-02.. பார்த்த நாள்: 2008-04-04.
5. ↑  Sanjay Suri. "Mrs. G's String of Beaus".
6. 1 2  "Tarkeshwari Sinha". *veethi.com*. 2017-08-19 அன்று பார்க்கப்பட்டது.
7. ↑  YouTube
**மாதவியா அனந்தநாராயணன்**(1 மே 1907 – 18 நவம்பர் 1981) என்பவா்  ஒரு இந்திய வழக்கறிஞர் மற்றும் பொது பணி துறையில் பணிப்புாிந்தவா். பின்னா் மெட்ராஸ் மாகணத்தில் (பின்னர் தமிழ்நாடு) 1966 முதல் 1969 வரை உள்ள காலங்களில் தலைமை  நீதிபதியாக பணிப்புாிந்தாா்.

ஆரம்ப வாழ்க்கை
--------------

அன்மாநதவியா் அனந்தநாராயணன் மே    1 1907 இல் சென்னையில் பிறந்தாா். தனது பள்ளிப் படிப்பை சர் எம். சிடி. முத்தையா உயர்நிலை பள்ளி மற்றும் இந்து உயர்நிலை பள்ளிகளில் பயின்றாா். மேலும் தனது பட்டப்படிப்பை சென்னை மாநிலக் கல்லூரியில் படித்தாா். முதுகலை பட்டயப் படிப்பை கேம்பிரிட்ஜ், கேன்விலில் மற்றும் கேயஸ் கல்லூரியில் பயின்றாா்.

வாழ்க்கை
--------

அனந்தநாராயணன் 15 அக்டோபா் 1929 இல் இந்திய குடிமை பணியில் சேர்ந்து.துணை ஆட்சியராக பணிப்புாிந்தாா். மெட்ராஸ் (சென்னை) மாகாணத்தின் கீழ் பல்வேறு மாவட்டங்களில்  கூடுதல் நீதிபதியாகவும் பணிபுாிந்தாா். மாவட்ட நீதிபதியாக 8 மார்ச் 1940 இல் நியமிக்கப்பட்டார். சென்னை உயர் நீதிமன்ற நீதிபதியாக ஆகஸ்ட் 10, 1959 இல் பணியாற்றினாா். இறுதியாக தமிழ்நாட்டஉயா்நீதி மன்ற  தலைமை நீதிபதியாக 1966 முதல், 1 மே 1969  ஒய்வு பெறும் வரை பணியாற்றினார். அது மட்டுமின்றி,  சென்னை சட்டத் துறையிலும் 1955 முதல் 1959 வரை இயக்குநராக பணிப் புாிந்தாா்.

இறப்பு
------

அனந்தநாராயணன் 18 நவம்பர் 1981 இல்  பாம்பாயிலுள்ள அவரது மகன் வீட்டில் இறந்தாா்..

பாா்வை
------

* அஞ்சலி
[*தொடர்பிழந்த இணைப்பு*]
தரைவாழ் விலங்குகளான கணுக்காலிகள் (வீட்டு ஈ)
**தரைவாழ் விலங்கு** (Terrestrial animal) என்பது தரையில் வாழும் விலங்குகளைக் குறிக்கும். நாய், பூனை, எறும்பு, ஈமியூ ஆகியன தரைவாழ் விலங்குகளிற்கான ஒரு சில உதாரணங்களாகும். தரைவாழ் விலங்கு எனும் இப்பதமானது ஈரூடகவாழிகள், நீர்வாழ் விலங்கு போன்றவற்றிடமிருந்து குறிப்பிட்ட ஓர் உயிரினத்தைப் பிரித்துக்காட்டுவதற்குப் ப்யன்படுத்தப்படுகின்றது. மனிதனின் பண்டைக் கால நிகழ் வுகளில் தரை வழிப் படையெடுப்பும் ஒன்றாகும். அவ்வாறு முதுகுநாணிகள், கணுக்காலிக்கள் என பல பலம் பொருந்திய கூட்டணியாக தரைவாழ் விலங்குகள் அமைகின்றன. தரைவாழ் விலங்குகளின் சீல், பென்குயின் போன்றவை நிலத்தில் நடமாடுபவையாகவும் நீரில் உணவைப் பெற்றுக் கொள்பவையாகவும் அமைந்திருப்பதன் போதிலும் இவை தரைவாழ் விலங்குகளாகவே கொள்ளப்படுகின்றன.

மேற்கோள்கள்
-----------

1. ↑  Shear WA: The early development of terrestrial ecosystems. Nature 1991, 351:283-289.
2. ↑  Vermeij GJ, Dudley R, *Why are there so few evolutionary transitions between aquatic and terrestrial ecosystems?* Biol J Linn Soc, 2000, 70:541-554.
3. ↑  Garwood, Russell J.; Edgecombe, Gregory D. (September 2011). "Early Terrestrial Animals, Evolution, and Uncertainty". *Evolution: Education and Outreach* (New York: Springer Science+Business Media) **4** (3): 489–501. doi:10.1007/s12052-011-0357-y. பன்னாட்டுத் தர தொடர் எண்:1936-6426.. பார்த்த நாள்: 2015-07-21.
இப்படத்தில் உள்ளது **வெள்ளை மூக்குக்கொம்பன்**. உண்மையில் இது சாம்பல் நிறமுடையது. ஆப்பிரிக்கான மொழியில் பரந்த அல்லது விரிந்த என்னும் பொருள் படும் wyd ன்னும் சொல்லைத் தவறுதலாக white (வெள்ளை) என்று உணர்ந்ததால் ஏற்பட்ட குழப்த்தால் வெள்ளை மூக்குக்கொம்பன் என்று அழைக்க நேர்ந்தது. கறுப்பு மூக்குக்கொம்பனின் வாயின் உதடுகள் சற்று குவிந்து இருக்கும். "வெள்ளை" மூக்குக்கொம்பனின் வாயின் உதடுகள் அகலமாக இருக்கும்.இரண்டாவது மூக்குக்கொம்பு குட்டையாக இருப்பதையும் படத்தில் காணலாம்
**வெள்ளை மூக்குக்கொம்பன்** என்பது மூக்குக் கொம்பன் இனங்களிலேயே மிகப்பெரிய அளவுடைய இனம் ஆகும். இதில் மொத்தம் இரண்டு துணையினங்கள் உள்ளன. தென் ஆப்பிரிக்காவில் பெருமளவு உள்ள தென் வெள்ளை காண்டாமிருகம் (*Ceratotherium simum simum*) வகையில் இன்று ஏறத்தாழ 14,500 விலங்குகள் உள்ளன. வட வெள்ளை காண்டாமிருகம் (*Ceratotherium simum cottoni*) மிக இக்கட்டான அளவு அருகிவிட்டது. அந்த இனத்தில் தற்போது (2018) மொத்தம் இரண்டு பெண்கள் மட்டும் தான் உலகில் உயிருடன் இருக்கின்றன. அவற்றில் ஒன்று 2015 ஆம் ஆண்டு நவம்பர் மாதம் நோய் தொற்றின் காரணமாக இறந்துவிட்டது.

வெள்ளை காண்டாமிருகம் பெரிய உடலும் சிறிய கழுத்தும், பெரிய முகமும் பரந்த நெஞ்சுப்பகுதியும் கொண்ட பெரும் விலங்கு. இதன் எடை 3000 கிகி (6000 பவுண்டு) மீறக்கூடியது. 4,500 கிகி (10,000 பவுண்டு) எடையுடைய விலங்கும் வரலாற்றில் பதிவாகி உள்ளது.. முன்னுள்ள கொம்பின் நீளம் ஏறத்தாழ 90 செமீ இருக்கும், ஆனால் 150 செமீ கூட இருக்கக்கூடும். இரண்டாவது கொம்பு பெரும்பாலும் சிறியதாக இருக்கும். இம் மூக்குக்கொம்பனின் உடல் சாம்பல் நிறம் முதல் வெளிறிய பழுப்பு/மஞ்சள் நிறம் வரை வேறுபாடு கொண்டது. உடலில் மயிர் ஏதும் இருப்பதில்லை. வாலிலும், காது மடலின் ஓரத்திலும் முடியிருக்கும். இதன் வாய் அகலமாக இருக்கும். முதுகில் சற்றே திமில் போன்ற உயர்ச்சி இருக்கும்.

KrugerPark

மேற்கோள்கள்
-----------

1. ↑  "*Ceratotherium simum*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2008*. பன்னாட்டு இயற்கைப் பாதுகாப்புச் சங்கம். 2008.
2. ↑  Times Online | News | Environment | Poachers kill last four wild northern white rhinos
3. ↑  இருந்ததே நான்கு,அதிலும் ஒன்று போய்விட்டது பிபிசி தமிழ் 24 நவம்பர் 2015
4. ↑  "African Rhinoceros". *Safari Now*. 2008-05-22 அன்று மூலம் பரணிடப்பட்டது. 2008-03-19 அன்று பார்க்கப்பட்டது.

மேற்கோள்கள்
-----------
**வெள்ளை மடவை** (*White mullet*) அல்லது **வெள்ளி மடவை** (*முகில் குரேமா*) முகிலிடே குடும்பத்தினைச் சார்ந்த வெப்பமண்டல மற்றும் மிதவெப்பமண்டல கடல் மீன் ஆகும். இது பொதுவாக 30 செ.மீ. நீளம் வரை வளரக்கூடியது.

வெள்ளி மடவை என்பது விசிறிவால் மடவைக்கும் (*முகில் கைரான்சு*) பயன்படுத்தப்படும் பொதுவான பெயராகும் என்பதை நினைவில் கொள்க.

பரவலும் வாழிடமும்
-----------------

வெள்ளை மடவை என்பது அத்திலாந்திக்குப் பெருங்கடல் மற்றும் பசிபிக் மீன் ஆகும். இது முக்கியமாக அமெரிக்கக் கடற்கரைகளில் காணப்படுகிறது. மேற்கு அத்திலாந்திக்கில் இது அர்ஜென்டினா முதல் கேப் கோட் வரையிலும் அரிதாக நோவா ஸ்கோசியா வரையிலும் காணப்படுகிறது. கிழக்கு அட்லாண்டிக்கில் நமீபியா முதல் செனிகல் வரையிலும், கிழக்கு பசிபிக் பகுதியில் சிலி முதல் கலிபோர்னியா வளைகுடா வரையிலும் காணப்படுகிறது.

வெள்ளை மடவை மணல் கரையோரங்களிலும், கரையோரக் குளங்களிலும் காணப்படுகிறது. ஆனால் உப்பு கலந்த குளங்கள் மற்றும் முகத்துவாரங்களிலும் சேற்று அடியிலும் சில சமயங்களில் ஆறுகளிலும் கூட காணப்படுகிறது. குறிப்பாக இளம் மீன்கள் முகத்துவாரங்கள் மற்றும் கடலோர தடாகங்கள் மீது படையெடுக்கின்றன. முதிர்ச்சியடைந்த மீன்கள் மாப்பு மீன்கள் மற்றும் கூட்ட மீன்களாகக் காணப்படும்.

அத்திலாந்திக் அமெரிக்கா
-----------------------

அமெரிக்காவில், இவற்றின் சிறிய அளவு காரணமாக (12 அங்குலத்திற்கும் குறைவு), வெள்ளை மடவையை பிடிக்கத் தூண்டில் பயன்படுத்தப்படுகிறது. புளோரிடா மற்றும் தெற்கு அலபாமாவின் சில பகுதிகளில், இவை எப்போதாவது சாம்பல் நிற மடவை (*முகில் செபாலசு*) உண்ணப்படுகின்றன. முதிர்ந்த வெள்ளை மற்றும் சாம்பல் நிற மடவை கழிமுக நீரின் அடிப்பகுதியில் காணப்படும் சேற்றை உட்கொண்டு, பாசிகள், பிளாங்க்டன் மற்றும் தாவர மற்றும் விலங்குகளின் சிதைவை செரிமாணிக்கின்றன. இந்த மடவை தசைநார் அரைவைப்பையினை கொண்டிருப்பதில் தனித்துவமானது. இவை அமெரிக்காவின் வளைகுடா மற்றும் அட்லாண்டிக் கடற்கரைகளின் கரையோர மற்றும் கடலோர நீரின் சூழலியல் ஒரு முக்கிய பகுதியாகும்.

மேற்கோள்கள்
-----------

1. ↑  Castro, M.G.; Vieira, J.P.; Albieri, R.J. *et al*. (2015). "*Mugil curema*". *The IUCN Red List of Threatened Species* **2015**: e.T190168A1943129. doi:10.2305/IUCN.UK.2015-2.RLTS.T190168A1943129.en.
2. 1 2 3  Froese, Rainer and Pauly, Daniel, eds. (2014). "*Mugil curema*" in FishBase. April 2014 version.

வெளி இணைப்புகள்
---------------

* Photos of White mullet on Sealife Collection

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1818649
* விக்கியினங்கள்: Mugil curema
* BOLD: 11399
* FishBase: 1086
* GBIF: 2400641
* iNaturalist: 179537
* IRMNG: 10144702
* ITIS: 170336
* IUCN: 190168
* NAS: 789
* என்.சி.பி.ஐ: 48194
* Plazi: DDE8E7F9-AECD-41A4-2281-8695AC736C84
* WoRMS: 159416
* ZooBank: 9E68470B-5A03-4125-8EE0-E00D6E9F58C7

 |
**வெள்ளைப் பள்ளிவாசல்** (White Mosque) (அரபு மொழி: المسجد الأبيض‎, எபிரேயம்: המסגד הלבן בנצרת‎) இஸ்ரேல் நாட்டின் நாசரேத்து நகரில் உள்ள பழமையான மசூதி ஆகும்
 நாசரேத்து நகரின் பழைய சந்தையில் மையத்தில் ஹரத் அல்காமா எனப்படும் பள்ளிவாசல் சதுக்கத்தில் உள்ளது.

அமைப்பு
-------

இப்பள்ளிவாசல் பென்சில் வடிவ மினார் கொண்டுள்ளது. கிரீம் நிற சுவர்கள், பச்சை டிரிம் மற்றும் பச்சை குவிமாடம் ஆகியவை ஒட்டோமான் கட்டிடக்கலைக்கு எடுத்துக்காட்டாக உள்ளது.

வரலாறு
------

பதினெட்டாம் நூற்றாண்டின் பிற்பகுதியில் எகிப்து ஆட்சியாளர் சுலைமான் பாஷா மூலம் நிதியுதவி, மற்றும் நாசரேத்து உயர் ஆணையாளர், ஷேக் அப்துல்லா அல்-பகூம் மேற்பார்வையில் பள்ளிவாசல் கட்டுமான பணிகள் நடைபெற்றன. 
பள்ளிவாசல் 1804 மற்றும் 1808 இடையே நிறைவு பெற்றது. ஷேக் அப்துல்லா வக்ப் செய்தார்.1815 ல் அவர் இறக்கும் காலம் வரை அது நிர்வகிக்கப்பட்டது.
ஷேக் அப்துல்லா மரணத்திற்கு பிறகு, பள்ளிவாசல் விவகாரங்களை நிர்வகிக்கும் பொறுப்பு ஷேக் அமீன் அல் பகூம்க்கு மாற்றப்பட்டது.
தற்போது, மசூதி அல்-பகூம் குடும்ப வக்ப் பகுதியாக அமைக்க தொடர்ந்து வருகிறது.

பெயர்க் காரணம்
--------------

நாசரேத்தில் தூய்மை, ஒளி மற்றும் அமைதி ஏற்படுத்த புதிய சகாப்தத்தை குறிப்பதாக வெள்ளைப் பள்ளிவாசல் என ஷேக் அப்துல்லா பெயர் சூட்டினார்.

பயன்பாடு
--------

வழக்கமான நாளில், 100 முதல் 200 பேர் தொழ வருவார்கள். வெள்ளிக்கிழமை குத்பா நாளில் 2000 முதல் 3000 பேர் கலந்து, நண்பகல் தொழுகைக்கு கலந்துகொள்வார்கள்.

அருங்காட்சியகம்
---------------

பள்ளிவாசலில் நாசரேத்து வரலாற்றை ஆவணப்படுத்தும் காட்சிகள் ஒரு அருங்காட்சியகம் உள்ளது. .

மேற்கோள்கள்
-----------

1. 1 2 3 4  Chad F. Emmett (1995). Beyond the Basilica: Christians and Muslims in Nazareth. University of Chicago Press. பக். 136–138. பன்னாட்டுத் தரப்புத்தக எண்:0-226-20711-0. .
2. 1 2 3  "Nazareth: The Mosque Quarter". Discover Israel. 2016-03-03 அன்று மூலம் பரணிடப்பட்டது. 2007-12-01 அன்று பார்க்கப்பட்டது.
3. ↑  "Galilee:Nazareth". ThinkIsrael.com. 2007-11-25 அன்று மூலம் பரணிடப்பட்டது. 2007-12-01 அன்று பார்க்கப்பட்டது.
**காகாதியா பல்கலைக்கழகம்** (*Kakatiya University*) என்பது தெலுங்காணா மாநிலத்தில் வாரங்கலில் அமைந்துள்ள ஒரு பொது பல்கலைக்கழகம். இது செப்டம்பர் 12, 2017 அன்று இந்தியத் தேசிய மதிப்பீட்டு மற்றும் அங்கீகார குழுமத்தினால் "ஏ" தரம் பெற்றது. கலை, அறிவியல், வர்த்தகம் மற்றும் வணிக மேலாண்மை, சமூக அறிவியல், கல்வி, பொறியியல் மற்றும் மருத்துவ அறிவியல் துறைகளில் இளங்கலை மற்றும் முதுகலை நிலையில் சுமார் 120 பாடங்களைத் தெலுங்கானாவின் நான்கு மாவட்டங்களில் உள்ள பல்கலைக்கழக மற்றும் இணைப்புக் கல்லூரிகள் மூலம் வழங்குகிறது. இப்பல்கலைக்கழகத்தில் 248 ஆசிரியர்களும் 622 ஊழியர்களும் பணியில் உள்ளனர்.

கல்வியாளர்கள்
-------------

பல்கலைக்கழகத்தில் இருபத்தி எட்டு துறைகளைக் கொண்ட பதினொன்று உறுப்புக் கல்லூரிகள் உள்ளன. இப்பல்கலைக்கழகத்தில் 90,000 இளநிலை மாணவர்களும் 8,000 முதுநிலை மாணவர்களும் சுமார் 850 ஆராய்ச்சி மாணவர்களும் உள்ளனர்.

முதன்முறையாகத் தெலுங்கானாவில், பணியிலிருக்கும் ஆசிரியர்கள் மற்றும் அரசு ஊழியர்களுக்காக முதுநிலை அறிவியல் படிப்புகள் (எம்.எல்.ஐ.எஸ்.சி மற்றும் எம்.சி.ஜே, மிமிக்ரியில் பட்டயம், ஆங்கிலத்தில் தகவல் தொடர்பு திறன் சான்றிதழ் படிப்பு, எம்.எஸ்சி. (சுற்றுச்சூழல் அறிவியல்), பி.டெக். மற்றும் எம்.எஸ்சி. (உளவியல்) படிப்பதற்கு வழிவகை செய்துள்ளது.

பல்கலைக்கழகம் ஆசிரியர் மற்றும் அறிஞர்களின் தனிப்பட்ட மற்றும் கூட்டு ஆராய்ச்சியை ஊக்குவிக்கிறது. 20 மார்ச் 2018 அன்று, காகாதியா பல்கலைக்கழகம் உட்பட 21 மாநில பல்கலைக்கழகங்களுக்கு புது தில்லியில் உள்ள பல்கலைக்கழக மானியக் குழு தன்னாட்சி வழங்கியது. பில்லி ஆல்ஃபிரட் ஜேம்ஸ் அறக்கட்டளை வருடாந்திர சொற்பொழிவின் மூலம் பொதுத்துறை நிர்வாகிகள் தங்கள் நிலைப்பாட்டில் புது முடிவு எடுக்க வழிவகுக்கின்றது.

துணைவேந்தர்கள்
--------------

|  |  |  |
| --- | --- | --- |
| வி.சி.யின் பெயர் | இருந்து பதவிக்காலம் | பதவிக்காலம் |
| கே.வெங்கட ராமையா | 20 ஆகஸ்ட் 1976 | 19 ஆகஸ்ட் 1979 |
| ஜாபர் நிஜாம் | 20 ஆகஸ்ட் 1979 | 19 ஆகஸ்ட் 1982 |
| டி.வாசுதேவ் | 20 ஆகஸ்ட் 1982 | 18 ஆகஸ்ட் 1988 |
| ஜாபர் நிஜாம் | 26 அக்டோபர் 1988 | 25 அக்டோபர் 1991 |
| கே.ஜெயசங்கர் | 11 டிசம்பர் 1991 | 09 டிசம்பர் 1995 |
| ஒய் வைகுந்தம் | 21 ஜனவரி 1995 | 19 ஜனவரி 1998 |
| வித்யாவதி | 6 மே 1998 | 5 மே 2001 |
| சந்திரகாந்த் கோகடே | 10 ஜனவரி 2001 | 27 செப்டம்பர் 2004 |
| வி.கோபால் ரெட்டி | 11 அக் 2004 | 10 அக் 2007 |
| என்.லிங்க மூர்த்தி | 12 நவம்பர் 2007 | 10 டிசம்பர் 2010 |
| பி.வெங்கட் ரத்னம் | 18 மே 2011 | 17 மே 2014 |
| ஆர்.சயன்னா | 25 ஜூலை 2016 |  |
| பி. ஜனார்த்தன் ரெட்டி (in-charge) | 24 ஜூலை 2019 |  |

குறிப்பிடத்தக்க முன்னாள் மாணவர்கள்
----------------------------------

* டி.ஹரீஷ் ராவ் ,  அரசியல்வாதி
* வி. ராம்கோபால் ராவ், பி.டெக் 1986, ஐ.ஐ.டி டெல்லியின் இயக்குனர்

மேற்கோள்கள்
-----------

1. ↑  Mukul, Akshaya (2016-03-21). "Headless for over a year, IIT-Delhi to get new boss". *The Times of India*. 2019-04-22 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**காகுல்நகர்** *(Gakulnagar)* என்பது இந்தியாவின் திரிபுரா மாநிலத்திலுள்ள மேற்கு திரிபுரா மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
.

புவியியல் அமைப்பு
-----------------

23.718° வடக்கு 91.265° கிழக்கு என்ற அடையாள ஆள்கூறுகளில் காகுல்நகர் நகரம் பரவியுள்ளது.

மக்கள்தொகையியல்
---------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி காகுல்நகர் நகரத்தின் மொத்த மக்கள் தொகை 9,037 பேர் ஆகும். இம்மக்கள் தொகையில் 54% பேர் ஆண்கள் மற்றும் 46% பேர் பெண்கள் ஆவர். நகரத்தின் கல்வியறிவு சதவீதம் 66% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 73 சதவீதத்தினர் கல்வியறிவு பெற்றவர்களாகவும் பெண்களில் 57 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 15% அளவில் உள்ளனர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**காகிதப்பூ** என்பது ஒரு வகைப் பூ. இது **போகைன்வில்லா** எனவும் அழைக்கப்படுகின்றது. இது பூக்கும் தாவரவகைக்குரியது. தென்னமரிக்காவில் பிரேசில் முதல் பெரு வரையான பகுதிகளைத் தாயகமாகக் கொண்டது. இதில் சுமார் 18 வரையான குலபேதங்கள் இருப்பதாகக் கூறப்படுகின்றது..இது மிகவும் மெல்லியதாக இருப்பதால் தமிழகத்தில் காகிதப்பூ என்றழைக்கப்படுகிறது. இப்பூக்கள் ரோசா நிறம், சிவப்பு, வெள்ளை முதலிய நிறங்களில் காணப்படுகின்றன. இதன் செடியில் முட்கள் இருக்கும். காகிதப்பூவை வீட்டில் அலங்காரச் செடிகளாகவும், வேலிகளாகவும் மக்கள் பயன்படுத்துகின்றனர்.

கொடிவகை இனங்கள் 1 முதல் 12 மீ (3 முதல் 40 அடி.) வரை வளரக்கூடியது. முட்களின் முனைகள் ஒரு கறுப்பு மெழுகுப் படையால் மூடப்பட்டிருக்கும். உலர் காலத்தில் இலை உதிர்த்தியும் மழைக் காலத்தில் பசுமையுடனும் காணப்படும். இலைகள் 4-13 செ.மீ. நீளமும் 2-6 செ.மீ. அகலமும் கொண்டது. இதன் உண்மையான மலர் சிறிய மற்றும் பொதுவாக வெள்ளை, அல்லது மஞ்சள் நிறத்தி காணப்படும். நிறம் கவர்ச்சியான தோற்றத்தை பூவடி இலைகள் வழங்குகின்றன. மூன்று மலர்கள் கொண்ட கோர்வைக்கு இளஞ்சிவப்பு, கருநீலம், ஊதா, சிவப்பு, ஆரஞ்சு, வெள்ளை, அல்லது மஞ்சள் நிறத்திலான பிரகாசமான பூவடி இலை காணப்படும்.

மேற்கோள்கள்
-----------

1. 1 2  "Genus: *Bougainvillea* Comm. ex Juss". *Germplasm Resources Information Network*. United States Department of Agriculture. 2010-07-07. 2010-12-14 அன்று பார்க்கப்பட்டது.
***Page Module:Hatnote/styles.css has no content.***

*இதனுடன் குழப்பிக் கொள்ளாதீர்: எஸ். வி. சுப்பையா.*
A Tamil film actor of 1930s and 1940s
**எஸ். டி. சுப்பையா** தமிழ்த் திரைப்பட நடிகராவார். தனது காலத்து தமிழ்த் திரையுலகில் நடிப்பாற்றலும், பாடும்திறனும் கொண்டிருந்த இவர் நிறைய திரைப்படங்களில் நடிக்கவில்லை. பக்த கௌரி திரைப்படத்தில் இடம்பெற்ற *மாய உலகை மதியாதே...*, *நான்முகன் படைப்பில்...* ஆகிய பாடல்கள் சுப்பையாவால் பாடப்பட்டவையாகும்.

நடித்த திரைப்படங்கள்
--------------------

* சதி அகல்யா (1937)
* ஹரிஹரமாயா (1940)
* சதி மகானந்தா (1940)
* மந்தாரவதி (1941)
* பிரபாவதி (1942)
* பிருதிவிராஜன் (1942)
* திவான் பகதூர் (1943)
* அருந்ததி (1943)
* மாரியம்மன் (1948)

மேற்கோள்கள்
-----------

1. ↑  ராண்டார் கை (22 சனவரி 2010). "Bhaktha Gowri 1941". *தி இந்து*. Archived from the original on 13 ஜூன் 2018.. பார்த்த நாள்: 27 செப்டம்பர் 2016.

மேலதிக இணைப்புகள்
-----------------

* யூடியூபில் தாயை ஏசல் என்னாளுமே - பக்த கௌரி (1941) திரைப்படத்தில் எஸ். டி. சுப்பையா, யூ. ஆர். ஜீவரத்தினத்துடன் இணைந்து பாடிய ஒரு பாடல்
2003 ஆம் ஆண்டில் இந்தியா போஸ்ட் வெளியிட்ட நினைவு முத்திரை
**சித்தவனஹல்லி நிஜலிங்கப்பா**  (Siddavanahalli Nijalingappa, கன்னடம்: ಸಿದ್ಧವನಹಳ್ಳಿ ನಿಜಲಿಂಗಪ್ಪ ) (திசம்பர் 10, 1902 – ஆகத்து 8, 2000, சித்திரதுர்கா) காங்கிரசு அரசியல்வாதியும் 1956 முதல் 1958 வரையும் பின்னர் 1962 முதல் 1968 வரையும் கர்நாடக முதல்வராக பணி புரிந்தவருமாவார். இந்திய விடுதலை இயக்கத்திலும் கருநாடக மாநில ஐக்கியத்திற்கும் (கர்நாடக ஏக்கிகர்னா) பெரும் பங்காற்றியவர். 1968ஆம் ஆண்டு பிளவுபடாத காங்கிரசின் கடைசித் தலைவராக பணியாற்றியவர். பிளவிற்குப் பின்னர் பழமைவாதிகள் அடங்கிய காங்கிரசு (எஸ்) என்றழைக்கப்பட்ட சின்டிகேட் காங்கிரசுக்குத் தலைமையேற்றார்.

இளமை
----

1902ஆம் ஆண்டு திசம்பர் 10 அன்று அப்போதைய மைசூர் மாகாணத்தின் (தற்கால கருநாடக மாநிலம்))பெல்லாரி மாவட்டத்தில் சிறு கிராமமொன்றில் நடுத்தர இந்து லிங்க பனாஜிகா குடும்பத்தில் பிறந்தார். .
1924ஆம் ஆண்டு பெங்களூருவின் சென்ட்ரல் கல்லூரியிருந்து பட்டம் பெற்றார். 1926ஆம் ஆண்டு புனேயின் சட்டக்கல்லூரியில் பட்டம் பெற்றார்.

அரசியல் வாழ்க்கை
----------------

நிஜலிங்கப்பாவின் அரசியல் நுழைவு 1936ஆம் ஆண்டு நிகழ்ந்தது. தன்னார்வலராக இணைந்து மாநில காங்கிரசுக் கட்சியின் தலைவராகவும் அனைத்திந்திய காங்கிரசின் தலைவராகவும் முன்னேறினார். 1946-1950களில் இந்திய அரசியலமைப்பு நிர்ணய மன்ற உறுப்பினராக பெரும் பங்காற்றினார். 1952 முதல் 1957 வரை சித்திரதுர்கா மக்களவைத் தொகுதியின் நாடாளுமன்ற உறுப்பினராக பணியாற்றினார். மூன்றுமுறை கருநாடக முதல்வராகப் பணிபுரிந்து அம்மாநிலத்தின் வளர்ச்சிக்கு வித்திட்டவராகக் கருதப்படுகிறார்.விவசாயம், வேளாண்மை,தொழில்துறை மற்றும் போக்குவரத்து திட்டங்களை நிறைவேற்றினார்.

அவர் 1968 முதல் 1971 வரை காங்கிரசுக் கட்சித் தலைவராக பொறுப்பேற்றிருந்த காலத்தில் நிகழ்ந்த சம்பவங்கள் இந்திய அரசியல் வரலாற்றில் திருப்புமுனையாக அமைந்தது. இளந்துருக்கியர்கள் என்றறியப்பட்ட இளம் காங்கிரசுத் தொண்டர்கள் உதவியுடன் இந்தியப் பிரதமர்|இந்தியப் பிரதமராக இருந்த இந்திரா காந்தி காங்கிரசின் மூத்த தலைவர்களின் பழமைவாத கொள்கைகளுடன் உடன்படாத நிலையில் காங்கிரசு இரண்டாகப் பிளவுபட நேர்ந்தது. காங்கிரசு (ஐ), காங்கிரசு (ஓ) (நிறுவன காங்கிரசு/ஸ்தாபன காங்கிரசு) என்ற இரு பிளவுகளில் இரண்டாம் பிரிவிற்கு தலைமையேற்றார்.

உசாத்துணைகள்
------------

* Speaking of Siva

மேற்கோள்கள்
-----------

1. ↑  "FACTIONS AND POLITICAL LEADERS" (PDF). p. 193. 11 March 2018 அன்று பார்க்கப்பட்டது.
2. ↑  Nels Anderson, தொகுப்பாசிரியர் (1969). *Studies in Multilingualism I of VII*. பக். 134. .
3. ↑   *The Indian Journal of Political Science*. 1987. பக். 583. .
4. ↑  "Which way now for the Lingayats?" (in en-IN). *indiatoday*. 08 March 2004.. பார்த்த நாள்: 23 August 2019.
5. ↑
நுழைவாயில்
**தஞ்சாவூர் தஞ்சபுரீஸ்வரர் கோயில்** தஞ்சாவூர்-கும்பகோணம் சாலையில் கரந்தட்டாங்குடியை அடுத்துள்ள வெண்ணாற்றங்கரை பகுதியில் தஞ்சபுரீஸ்வரர் கோயில் அமைந்துள்ளது.

தேவஸ்தான கோயில்
---------------

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.

இறைவன், இறைவி
-------------

இங்குள்ள இறைவன் தஞ்சபுரீஸ்வரர், இறைவி ஆனந்தவல்லி

கோயில் அமைப்பு
--------------

மூலவர், அம்மன் சன்னதி விமானங்கள்மூன்று நிலை ராஜகோபுரத்தைக் கடந்து உள்ளே செல்லும்போது உள்ளே செல்லும்போது கோயிலின் வலப்புறத்தில் வள்ளி தெய்வானையுடன் கூடிய முருகன் சன்னதியும், இடப்புறத்தில் ஐயப்பன் சன்னதியும் உள்ளன.திருச்சுற்றில் ஏழு லிங்க பானங்கள், தட்சிணாமூர்த்தி, கஜலட்சுமி, சரஸ்வதி ஆகியோர் உள்ளனர். அடுத்து பஞ்ச முக ஆஞ்சநேயர் சன்னதி அம்மன் சன்னதி, வாகனங்கள், நவக்கிரக சன்னதி ஆகியவை உள்ளன.

கோயிலின் முன் மண்டபத்தில் கொடி மரம், பலிபீடம், நந்தி ஆகியவை உள்ளன. அடுத்துள்ள மண்டபத்தைக் கடந்து செல்லும்போது கருவறைக்கு முன்பாக இரு துவாரபாலகர்கள் உள்ளனர். கருவறைக்கு முன்பாக ஒரு நந்தி உள்ளது. கருவறைக்கு முன்பாக வலப்புறம் விநாயகரும், இடப்புறம் முருகனும் உள்ளனர். கருவறையில் தஞ்சபுரீஸ்வரர் உள்ளார்.
மூலவர் கருவறையின் முன்பாக வலப்புறம் அம்மன் சன்னதி உள்ளது. அம்மன் சன்னதி அருகே பள்ளியறை உள்ளது. அம்மன் சன்னதிக்கு நேர் எதிராக திருச்சுற்றில் நந்தியும், பலிபீடமும் உள்ளன. அம்மன் சன்னதிக்கு முன்பாக இரு புறமும் துவாரபாலகிகள் உள்ளனர்.
மூலவர் தேவகோட்டத்தில் துர்க்கையம்மன், பிரம்மா, தட்சிணாமூர்த்தி, நடராஜர் ஆகியோர் உள்ளனர். அருகே சண்டிகேஸ்வரர் சன்னதி உள்ளது.
இந்த கோயில் அரண்மனை தேவஸ்தானத்தைச் சார்ந்தது.

குடமுழுக்கு
-----------

11.9.2000இல் குடமுழுக்கு நடைபெற்றதற்கான கல்வெட்டு கோயிலில் உள்ளது. 6 பிப்ரவரி 2022இல் இக்கோயிலின் குடமுழுக்கு நடைபெற்றுள்ளது.

மேற்கோள்கள்
-----------

1. ↑  தஞ்சாவூர் அரண்மனை தேவஸ்தானத்தைச் சேர்ந்த ஆலயங்கள், தஞ்சை இராஜராஜேச்சரம் திருக்குட நன்னீராட்டுப் பெருவிழா மலர், 1997 வ.எண்.64
2. ↑  J.M.Somasundaram Pillai, The Great Temple at Tanjore, [Tanjore Palace Devastanams, II Edn 1958] Rpt 1994, Tamil University, Thanjavur
3. ↑  தஞ்சபுரீஸ்வரர் கோவில் குடமுழுக்கு விழா, மாலை மலர் 6 பிப்ரவரி 2022

வெளி இணைப்புகள்
---------------

* அருள்மிகு குபேரபுரீஸ்வரர் திருக்கோயில், தினமலர்